Հայ-չինական բարեկամության դպրոց

Հայ-չինական բարեկամության դպրոց (, ), հանրակրթական դպրոց Երևանի Արաբկիր վարչական շրջանում։

Դպրոցը նախատեսված է 600 աշակերտի համար։ Դպրոցում չկան տարրական դասարաններ. ընդունելությունը սկսվում է 5-րդ դասարանից։

Պատմություն 
Ըստ որոշ տեղեկությունների` նման դպրոց հիմնադրելու գաղափարն առաջացել էր 2012 թվականին՝ երկու երկրների միջև կնքված տեխնիկական համագործակցության համաձայնագրի հիման վրա։ Չինաստանի կառավարության հայտարարած մրցույթին մասնակցել է ավելի քան 30 շինարարական կազմակերպություն, իսկ արդյունքում հաղթել է Չինաստանում գործող մի կազմակերպություն, որն արդեն նմանատիպ դպրոցների փորձ ունի։ 2016 թվականին մեկնարկել են նախագծային աշխատանքները։ 

Դպրոցը հիմնադրվել է քանդված 103-րդ դպրոցի տարածքում, որտեղ տարիներ շարունակ ոչ մի շինարարություն չէր ձեռնարկվել։ Կառուցման աշխատանքները սկսվել են 2017 թվականի փետրվարից։

Դպրոցի բացման հանդիսավոր արարողությունը տեղի է ունեցել 2018 թվականի օգոստոսի 22-ին։ Հանդիսավոր բացմանը մասնակցել են ՀՀ վարչապետ Նիկոլ Փաշինյանը և Հայաստանում ՉԺՀ արտակարգ և լիազոր դեսպան Թիեն Էրլունը։

Համալիր 
Դպրոցն ունի 8000 քմ տարածք։ Դպրոցի համալիրի մեջ ներառված է մարզասրահ։

Ծանոթագրություններ 

2018 հիմնադրումներ Երևանում
Հայ-չինական հարաբերություններ
2018 հիմնադրված կրթական հաստատություններ
Երևանի դպրոցներ
Չինարենի ուսուցմամբ դպրոցներ